Pakistan-bom eis 81 | Nuus24
Quetta – ‘n Pakistanse polisiebeampte sê die sterftesyfer van ‘n gruwelike bomaanval in die suidweste van die land, het tot 81 gestyg.Fayyaz Saumbal sê talle mense wat kritieke beserings opgedoen het, het oornag aan hul beserings beswyk. Volgens hom is 164 mense ook gewond toe die ontploffing by ‘n besige groentemark in die stad Quetta plaasgevind het. Die gebied word hoofsaaklik deur Sjiïtiese Moslems bewoon. Die meeste oorledenes was van dié minderheidsekte. Volg Nuus24 op Twitter - Sapa - AP